**ΕΙΔΙΚΟΙ ΟΡΟΙ ΠΡΟΜΗΘΕΙΑΣ**

**Για την απευθείας ανάθεση προμήθειας** **ηλεκτρικών συσκευών και την παροχή υπηρεσίας μεταφοράς και παράδοσής τους, για τις ανάγκες των μονάδων στέγασης αιτούντων διεθνούς προστασίας στην Αθήνα προϋπολογιζόμενης δαπάνης** **13,800,00 ευρώ χωρίς ΦΠΑ και 17,112.00 ευρώ συμπεριλαμβανομένου του Φ.Π.Α.**

1. **Κάθε ενδιαφερόμενος καταθέτει την προσφορά του για το σύνολο της ζητούμενης προμήθειας.**
2. **Προσφορά που υποβάλλεται για μέρος της προμήθειας απορρίπτεται ως απαράδεκτη.** Εναλλακτικές προσφορές δεν γίνονται δεκτές. Σε περίπτωση ισοδύναμων προσφορών η «ΦΑΡΟΣ ΕΛΠΙΔΑΣ» θα προβεί στην κατακύρωση της προμήθειας με βάση τη διάταξη του άρθρου 90 παρ. 1 του ν. 4412/2016.
3. **Οι αναφερόμενες ποσότητες είναι ενδεικτικές και η αναθέτουσα αρχή διατηρεί το δικαίωμα να παραγγείλει μέρος ή το σύνολο των ενδεικτικών ποσοτήτων**
4. **Η προμήθεια θα ανατεθεί με τη διαδικασία της απευθείας ανάθεσης και με κριτήριο την πλέον συμφέρουσα από οικονομική άποψη προσφορά, βάσει προσφερόμενης τιμής.**
5. **Η προσφορά του υποψηφίου αναδόχου ισχύει και τον δεσμεύει μέχρι την 31/12/2021.**
6. Η παράδοση και παραλαβή των ειδών της προμήθειας και των ζητούμενων υπηρεσιών θα γίνει κατόπιν τηλεφωνικής ή ηλεκτρονικής επικοινωνίας του Τμήματος Προμηθειών με τον ανάδοχο, μετά την υπογραφή της ανάθεσης. Η παράδοση και παραλαβή των ειδών της προμήθειας θα γίνεται με έξοδα και μέσα του αναδόχου στις τοποθεσίες που θα υποδεικνύει το Τμήμα Προμηθειών στην Αθήνα.
7. Η παραλαβή των ειδών της προμήθειας θα πραγματοποιείται από τον αρμόδιο υπάλληλο της ΦΑΡΟΣ ΕΛΠΙΔΑΣ που θα προσυπογράφει το σχετικό δελτίο παραλαβής και θα ελέγχει εάν η παράδοση των προϊόντων έγινε σύμφωνα με τους όρους της πρόσκλησης.
8. Ο προμηθευτής λαμβάνει γνώση των Ειδικών Όρων της προμήθειας και δεσμεύεται ότι θα συµµορφώνεται πλήρως με αυτούς, όπως αυτοί περιγράφονται λεπτομερώς στην παρούσα πρόσκληση. Μη τήρηση αυτών των όρων και των τεχνικών προδιαγραφών συνεπάγεται την απόρριψη της παραλαβής.
9. Η σύμβαση προμήθειας μπορεί να τροποποιηθεί κατόπιν αιτήματος της ΦΑΡΟΣ ΕΛΠΙΔΑΣ και με τη σύμφωνη γνώμη του αναδόχου, κατά τα προβλεπόμενα στο ν. 4412/2016 περί προμηθειών του Δημοσίου.
10. Η εκχώρηση των υποχρεώσεων και των δικαιωμάτων του σε τρίτους ΑΠΑΓΟΡΕΥΕΤΑΙ.
11. Η ΦΑΡΟΣ ΕΛΠΙΔΑΣ θα καταβάλλει την αξία της προμήθειας που θα προμηθευτεί στα πλαίσια της παρούσας πρόσκλησης **εντός εξήντα (60) ημερών ύστερα από την πραγματοποίηση της προμήθειας και την έκδοση από τον προμηθευτή του Τιμολογίου- Δελτίου Αποστολής / Τιμολογίου παροχής υπηρεσιών, στο οποίο να αναγράφονται το είδος, η ποσότητα, η τιμή μονάδας, η συνολική αξία των ειδών και οι νόμιμες επιβαρύνσεις.**
12. Τον προμηθευτή βαρύνουν και συμπεριλαμβάνονται στην τιμή της προσφοράς του οι νόμιμες κρατήσεις όπως αυτές ισχύουν κατά την ημέρα υπογραφής της ανάθεσης.
13. Οι παραπάνω όροι θεωρούνται δεσμευτικοί, **με ποινή απόρριψης της προσφοράς** σε περίπτωση μη συμμόρφωσης σε κάποιον από αυτούς.
14. Για την καλή εκτέλεση της σύμβασης καθώς και σε περίπτωση παράβασης των υποχρεώσεων του αναδόχου ισχύουν τα οριζόμενα στο ν. 4412/2016 Περί προμηθειών του Δημοσίου.
15. Όλα τα είδη της προμήθειας θα είναι καινούργια και κατάλληλα για τη χρήση που προορίζονται. Στον πιο κάτω πίνακα αναφέρονται οι ελάχιστες προδιαγραφές και τεχνικά χαρακτηριστικά των ειδών προμήθειας:

|  |  |  |
| --- | --- | --- |
| **Α/Α** | **ΕΙΔΟΣ** | **ΕΛΑΧΙΣΤΕΣ ΠΡΟΔΙΑΓΡΑΦΕΣ** |
| 1 | **Πλυντήριο Ρούχων 8kg** | Χωρητικότητα Πλύσης: 6kgΕνδεικτικές διαστάσεις σε cm (Υ x Π x Β): 84.8 x 59.8 x 55 Ενεργειακή Κλάση: Α+Στροφές: >1200Επιπλέον προδιαγραφές: Επιλογή προγραμμάτων, θερμοκρασιών και ειδικών προγραμμάτων, επιλογή στροφών, στυψίματος καιεπιλογή "χωρίς στύψιμο", εγγύηση τουλάχιστον δύο (2) χρόνια |
| 2 | **Πλυντήριο Ρούχων 6kg** | Χωρητικότητα Πλύσης: 6kgΕνεργειακή Κλάση: Α+Στροφές: >1200Επιπλέον προδιαγραφές: Επιλογή προγραμμάτων, θερμοκρασιών και ειδικών προγραμμάτων, επιλογή στροφών, στυψίματος καιεπιλογή "χωρίς στύψιμο", εγγύηση τουλάχιστον δύο (2) χρόνια |
| 3 | **Πλυντήριο Ρούχων 7kg** | Χωρητικότητα Πλύσης: 7kgΆνω φόρτωσηςΕνεργειακή Κλάση: Α+Στροφές: >1200Επιπλέον προδιαγραφές: Επιλογή προγραμμάτων, θερμοκρασιών και ειδικών προγραμμάτων, επιλογή στροφών, στυψίματος καιεπιλογή "χωρίς στύψιμο", εγγύηση τουλάχιστον δύο (2) χρόνια |
| 4 | **Κουζίνα (φούρνος με μάτια)** | Ενδεικτικές διαστάσεις σε cm (Υ x Π x Β): 88 x 50 x 60 Χωρητικότητα Φούρνου: >55ltΕστίες: ΕμαγιέΑριθμός Εστιών: 4 Ενεργειακή Κλάση: AΕπιπλέον προδιαγραφές: Λυχνίες ελέγχου λειτουργίας τεσσάρων εστιών - φούρνου, πολλαπλή λειτουργία φούρνου με 1) πάνω και κάτω αντιστάσεις, 2) πάνω αντίσταση, 3) κάτω αντίσταση, 4)κυκλοφορία θερμού αέρα, 5) grill, 6) συνδυασμός grill καικυκλοφορίας θερμού αέρα, 7) κάτω αντίσταση και κυκλοφορία θερμού αέρα και συρτάρι αποθήκευσης, Δυνατότητα: κεντρικής σύνδεσης, ταυτόχρονης λειτουργίας του φούρνου και των εστιώνΕγγύηση τουλάχιστον δύο (2) χρόνια |
| 5 | **Φουρνάκι - κουζινάκι** | Χωρητικότητα φούρνου: τουλάχιστον 31lt Αριθμός εστιών μαγειρέματος: 4 εμαγιέΕνδεικτικά μεγέθη εστιών: 19cm, 15cm, 9cmΙσχύς εστιών: ενδεικτική 3.000W (1.500W, 1.000W, 450W)Λειτουργίες ψησίματος: 3 (άνω αντίσταση, κάτω αντίσταση, grill) Ισχύς φούρνου: ενδεικτική 3.200WΘερμομονωτική πόρτα για αποφυγή διαρροής θερμότητας Δυνατότητα: κεντρικής σύνδεσης, ταυτόχρονης λειτουργίας του φούρνου και των εστιώνΕγγύηση: τουλάχιστον 2 έτη |
| 6 | **Ψυγείο 300lt** | Τύπος ψύξης: Συμβατικός ή No FrostΕνδεικτικές διαστάσεις σε cm (Υ x Π x Β): 180 x 60 x 65 Ενεργειακή κλάση: A++Χωρητικότητα μικτή: >300 ltΕπιπλέον προδιαγραφές: κάταψυξη, δυνατότητα ανεξάρτητης ρύθμισης ψύξης στην κατάψυξη, τρία (3) συρτάρια στο θάλαμο κατάψυξη, δύο (2) φρουτολεκάνες, θήκες για αυγά,εγγύηση τουλάχιστον δύο (2) χρόνια |
| 7 | **Απορροφητήρας** | Τύπος απορροφητήρα: ΑπλόςΠλάτος συσκευής απορροφητήρα: 60cm Φίλτρα προστασίας: 2Αποσπώμενα φίλτρα: Ναι, με δυνατότητα πλυσίματος Ταχύτητες λειτουργίας: τουλάχιστον 2Δυνατότητα φωτισμού: ΝαιΕπιπλέον προδιαγραφές: εγγύηση τουλάχιστον δύο (2) χρόνια |
| 8 | **Απορροφητήρας συρόμενος** | Τύπος απορροφητήρα: Συρόμενος Πλάτος: 60cmΦίλτρα: Αλουμινίου 2 Μοτέρ 85 ή 90WΤουλάχιστον 2 ταχύτητεςΑποσπώμενα φίλτρα: Ναι, με δυνατότητα πλυσίματος |

1. Τα προς προμήθεια είδη θα παραδοθούν στις μονάδες στέγασης αιτούντων διεθνούς προστασίας ή όπου ορίσει η αναθέτουσα αρχή στην Αθήνα.
2. Σε περίπτωση παραλαβής ελαττωματικών ειδών κατά την παράδοση ο προμηθευτής υποχρεούται στην αντικατάστασή τους, με είδη αντίστοιχης ποιότητας και χρήση εντός μιας (1) ημέρας.